***เซ็นรัน คางุระ ชิโนบิ เวอร์ซัส*** (ญี่ปุ่น: 閃乱カグラ SHINOVI VERSUS -少女達の証明-; อักษรโรมัน: Senran Kagura Shinovi Versus) เป็นวิดีโอเกมที่สามในซีรีส์*เซ็นรัน คางุระ* และเป็นภาคต่อของ*เซ็นรัน คางุระ เบิรสต์* เกมดังกล่าวเกี่ยวกับกลุ่มนินจาหญิงสามกลุ่มจากโรงเรียนนินจาต่อสู้กัน เกมนี้วางจำหน่ายในญี่ปุ่นสำหรับเพลย์สเตชัน วิตา เมื่อวันที่ 28 กุมภาพันธ์ ค.ศ. 2013 ในทวีปอเมริกาเหนือเมื่อวันที่ 14 ตุลาคม ค.ศ. 2014 และในทวีปยุโรปเมื่อวันที่ 15 ตุลาคม ค.ศ. 2014 ส่วนเวอร์ชันสำหรับไมโครซอฟท์ วินโดวส์ วางจำหน่ายเมื่อวันที่ 1 มิถุนายน ค.ศ. 2016

โครงเรื่อง
----------

ดูเพิ่ม: รายชื่อตัวละครในเซ็นรัน คางุระ
ภาค*ชิโนบิ เวอร์ซัส* เดินตามเรื่องราวใน*เซ็นรัน คางุระ เบิรสต์* โดยการกลับไปสู่ความขัดแย้งระหว่างนินจาของโรงเรียนรัฐบาลฮันโซ กับโรงเรียนสตรีเฮบิโจที่เป็นคู่แข่งกัน ในขณะที่ยังมุ่งเสนอกลุ่มที่สามซึ่งคือโรงเรียนสตรีเกสเซน ในเรื่องของเกม โรงเรียนนินจาแต่ละแห่งจะเข้าร่วมการแข่งที่เรียกว่าชิโนบิแบตเทิลรอยัลกับอีกโรงเรียนหนึ่ง โดยในระหว่างการแข่ง ทีมของโรงเรียนหนึ่งบุกเข้าไปในอีกโรงเรียนหนึ่ง ผู้โจมตีจะต้องเอาชนะศัตรูทั้งหมดของพวกเธอ และหากพวกเธอทำเช่นนั้น พวกเธอจะได้รับสิทธิ์ในการเผาโรงเรียนที่ถูกโจมตีให้วอด[] ในโหมดอาร์เคด เกมจะเปิดเผยให้ผู้เล่นทราบถึงเรื่องราวของตัวละครนินจาที่พวกเขาเล่น ซึ่งภาคต่อนี้ทำให้ผู้เล่นได้สัมผัสกับเรื่องราวของเกมผ่านมุมมองที่แตกต่างกันสี่แบบ

รูปแบบการเล่น
-------------

โหมดผู้เล่นเดี่ยวของเกมนี้มีรายชื่อตัวละคร 20 ตัว จากเกมภาคแรกเริ่ม 10 ตัว และตัวละครใหม่ 10 ตัว โดยตัวละครที่สามารถเล่นได้ใหม่มาจากโรงเรียนสตรีเกสเซน และโรงเรียนสตรีเฮบิโจของเรื่องนี้[] เกมดังกล่าวมีอาวุธต่าง ๆ ให้ตัวละครของผู้เล่นใช้ รวมทั้งแพนเค้กยักษ์ รวมถึงการโจมตีมีทั้งเวอร์ชันเบาและหนัก ส่วนการดำเนินเนื้อเรื่องให้เสร็จในแต่ละโรงเรียนของเกมทำให้ผู้เล่นสามารถเข้าถึงทีมสีแดงของโฮมุระ อันเป็นกลุ่มของตัวละครที่สามารถเล่นได้ซึ่งประกอบด้วยทีมของตัวละครโฮมุระจาก*เซ็นรัน คางุระ เบิรสต์*[]

เกมดังกล่าวยังมีโหมดผู้เล่นหลายคนออนไลน์ซึ่งผู้เล่นสี่คนสามารถเล่นปะทะกันเองได้ และโหมดออนไลน์แบบสองต่อสองซึ่งผู้เล่นสองทีมสามารถเล่นปะทะกันเองได้ ส่วนโหมดผู้เล่นหลายคนที่แข่งกันจะมอบหมายให้ผู้เล่นเก็บกางเกงในสตรีขณะที่พวกเธอตกลงมาจากฟากฟ้า

การพัฒนาและการตลาด
------------------

เกมดังกล่าวได้รับการพัฒนาในมุมมอง 3 มิติ และเพิ่มรายชื่อนินจาที่สามารถเล่นได้เป็น 22 ตัว เสียงพากย์ต้นฉบับภาษาญี่ปุ่นใช้สำหรับเวอร์ชันที่แปลเป็นภาษาท้องถิ่น พร้อมด้วยคำบรรยายภาษาอังกฤษ ฉบับทางวัตถุสำหรับฉบับตะวันตกชื่อ "เล็ตส์เก็ตฟิซิคัล" มาพร้อมกับหนังสือ 144 หน้า ซึ่งมีคู่มืองานศิลปะและกลยุทธ์ และแผ่นดิสก์ที่มีเพลงประกอบ 39 เพลง ในกล่องสำหรับนักสะสม ทำให้เป็นเกมแรกในซีรีส์ที่จะวางจำหน่ายที่ร้านค้าปลีกในทวีปอเมริกาเหนือ

การตอบรับ
---------

| การตอบรับ |
| --- |
|  |

เกมดังกล่าวขายได้ 94,324 ชุดในสัปดาห์แรกที่วางจำหน่ายในประเทศญี่ปุ่น และเพิ่มเป็นจำนวน 120,000 ชุด ซึ่งรวมถึงการขายแบบดิจิทัล เกมนี้ยังได้รับการจัดอันดับให้เป็นเกมวิตาระบบดิจิทัลที่มีการซื้อมากที่สุดเป็นอันดับสาม และและเกมดิจิทัลที่มียอดซื้อสูงสุดอันดับที่ห้าโดยรวมในเพลย์สเตชัน เน็ตเวิร์ก ของประเทศญี่ปุ่นเมื่อ ค.ศ. 2013

วินเซนต์ บริตทานี แห่งเว็บไซต์*เดสทรักทอยด์* ได้เขียนว่าเกมนี้ "ดูดีและให้ความรู้สึกที่ยอดเยี่ยม" รวมทั้งมี "การสับและเฉือนที่ดีจำนวนมาก" ขณะที่เว็บไซต์*ฮาร์ดคอร์เกมเมอร์*เตือนว่า เนื่องจากความเซ็กซี เกมจึง "ไม่เหมาะสำหรับทุกคน" และถึงแม้จะพบว่ากล้องมีปัญหา แต่ก็ชื่นชมเสน่ห์ของเกม

อ้างอิง
-------

1. ↑  "Senran Kagura Shinovi Versus Slated for October 14 in N. America". *Anime News Network*. 2014-09-19. สืบค้นเมื่อ 2014-09-19.
2. 1 2 3  Campbell, Evan (2014-09-19). "Senran Kagura Shinovi Versus Release Date Revealed". *IGN*. สืบค้นเมื่อ 2014-10-26.
3. 1 2 3  Nunnely, Stephanie (2014-05-08). "Senran Kagura: Shinovi Versus heads west this fall for PS Vita". *VG247*. สืบค้นเมื่อ 2014-10-27.
4. ↑  "Xanadu Next, Senran Kagura: Shinovi Versus, and Little King's Story coming to PC in the west". Gematsu. October 15, 2015. สืบค้นเมื่อ 3 June 2016.
5. 1 2  MacGregor, Kyle (2014-05-08). "Senran Kagura: Shinovi Versus jiggles to North America this fall". *Destructoid*. คลังข้อมูลเก่าเก็บจากแหล่งเดิมเมื่อ 2014-10-26. สืบค้นเมื่อ 2014-10-27.
6. 1 2  Nylander, Kelly (2014-09-19). "Senran Kagura Shinovi Versus Hits PS Vita on October 14th". Sony Computer Entertainment America. สืบค้นเมื่อ 2014-10-26.
7. ↑  Ponce, Tony (2012-10-28). "Info dump for Senran Kagura: Shinovi Versus on PS Vita". *Destructoid*. คลังข้อมูลเก่าเก็บจากแหล่งเดิมเมื่อ 2014-10-27. สืบค้นเมื่อ 2014-10-27.
8. 1 2  MacGregor, Kyle (2014-02-23). "Rub your clothes off in Senran Kagura: Shinovi Versus". *Destructoid*. คลังข้อมูลเก่าเก็บจากแหล่งเดิมเมื่อ 2014-10-27. สืบค้นเมื่อ 2014-10-27.
9. ↑  "Senran Kagura Shinovi Versus for PlayStation Vita Reviews". *Metacritic*. CBS Interactive. สืบค้นเมื่อ 2016-06-03.
10. ↑  "Senran Kagura Shinovi Versus for PC Reviews". *Metacritic*. CBS Interactive. สืบค้นเมื่อ 2018-10-13.
11. 1 2  Vincent, Brittany (2014-10-14). "Review: Senran Kagura: Shinovi Versus". *Destructoid*. คลังข้อมูลเก่าเก็บจากแหล่งเดิมเมื่อ 2014-10-24. สืบค้นเมื่อ 2014-10-26.
12. ↑  "Famitsu Review Scores: Issue 1262". *Gematsu*. 19 February 2013. สืบค้นเมื่อ 20 November 2020.
13. ↑  "Media Create Sales: 2/25/13 – 3/3/13". *Gematsu*. 2013-03-06.
14. ↑  "Senran Kagura Vita sells 120,000 copies in opening week". *Destructoid*. 2013-03-04. คลังข้อมูลเก่าเก็บจากแหล่งเดิมเมื่อ 2021-01-23. สืบค้นเมื่อ 2022-03-03.
15. ↑  "2013年にPS Storeで販売されたゲームの人気ランキングを各部門ごとに発表します！". Sony Computer Entertainment Japan. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2022-03-03.
16. ↑  Carlson, Alex (2014-10-14). "Review: Senran Kagura: Shinovi Versus". *Hardcore Gamer*. สืบค้นเมื่อ 2014-10-26.

แหล่งข้อมูลอื่น
---------------

* เว็บไซต์ทางการ